paragraph_text: Scotty je odrastao u Anabaru na sjeveru Naurua. Pravo je studirao na Sveučilištu južnog Pacifika (University of the South Pacific) u Suvi (Fidži). Prvi put je izabran u parlament 1983. godine. U svom političkom djelovanju bio je i predsjednik Bank of Nauru, Nauru Rehabilitation Corporation, a bio je i u glavnom odboru Air Naurua. Neko vrijeme je služio i kao predsjednik parlamenta.